Simoné Nortmann - Wikipedia
18 Mei 1990 (1990-05-18) (29 jaar oud)
Andries Levi Pretorius
2012 tot vandag
Vuil Wasgoed Wonderlus
Simoné Pretorius (neé Nortmann), gebore op 18 Mei 1990, is 'n film, televisie en teater aktrise, wat bekendheid verwerf het in die rol van Irma Humpel in die Afrikaanse rolprent, Vir die Voëls, in 2016. Met hierdie rol het sy haar gevestig as professionele aktrise en het sy ook internasionale erkenning gekry.
Sy is ook bekend as Jony in die kykNET-komedie, Hotel, waarvoor sy genomineer is as beste aktrise in 'n komediereeks, 2018 - deur die Suid-Afrikaanse Film en Televisie Toekennings. Sy het haar debuut gemaak op televisie as Nadia Croukamp op die sepie, 7de Laan vanaf 2013 - 2015, waarvoor sy ook die toekenning, Beste Nuweling deur die Royalty Sepie Toekennings in 2014 gekry het.
3 Toekennings en nominasies
Simoné is in Pretoria gebore en kom uit 'n Afrikaanse omgewing en woon tans in Johannseburg saam met haar man, Andries Levi Pretorius, 'n entrepeneur en boekhouer. Albei haar ouers het diens gedoen vir die Suid-Afrikaanse Lugmag.
Haar pa, Hannes Nortmann, het diens gedoen op die Suid-Afrikaanse Grensoorlog en was vereer met die Honoris Crux-toekenning vir sy braafheid in 1988. Nortmann is die enigste kind van haar ouers, wat geskei is toe sy vier jaar oud was.
Haar ma, Tinkie Nortmann, het haar dogter se potensiaal raakgesien toe sy eendag op 'n toonbank van 'n KFC-kitskos restaurant klim om die ander klante te vermaak. Nortann is 'n gebore leier en was die hoofmeisie van haar laerskool asook by Hoërskool Centurion waar sy gematrikuleer het, met sewe onderskeidings. Sy het haar BA Drama en Teaterstudie-graad behaal aan die Universiteit van Stellenbosch in 2012.
Toe haar kontrak by 7de Laan verstreik is in 2015, het Nortmann 'n drieweeklange toneelwerkswinkel bygewoon by Diane Venora in Kalifornië. Kort nadat sy terug is in Suid-Afrika het sy haar eerste filmrol gekry as die hoofrol, Irma Humpel, in Huisgenoot se bekroonde film, Vir die Voëls, 2016. Vir hierdie rol het sy internasionale erkenning ontvang by die Tallgrass International Film Fees waar sy die toekenning vir Beste Aktrise in 2017 gewen het - uit hierdie geleentheid spruit ook nog 'n geleentheid, waar sy genooi is om deel te wees van 'n paneelbespreking deur vroulike filmmakers.
Nortmann het ook by die Huisgenoot Tempo-toekennings die toekenning vir Beste Aktrise gewen vir haar rol in Vir die Voëls. Geleidelik het al hoe meer geleenthede oor haar pad gekom om in nog films te speel, onder andere: Vuil Wasgoed (2017), Stroomop (2018) en Wonderlus (2018).
Nortmann het haar debuut op televisie gemaak in die gewilde Afrikaanse sepie, 7de Laan, in 2013. Sy het die rol van Nadia Croukamp vertolk waarvoor sy die toekenning as Beste Nuweling ontvang het by die Royalty Sepie Toekennings in 2014. Ander televisierolle sluit ook kykNET se komedie, Hotel, in en tans is sy te sien as Suster René Spies in die kykNET-sepie, Binnelanders.
Nortmann was deel van The Sound of Music as Liesl von Trapp by die Welling Teater in 2011. Sy het aan verskeie ander produksies ook deelgeneem, waarvan een ook 'n solovertoning was, Please Leave a Message, waarmee daar regoor Suid-Afrika getoer is in 2017 en 2018.
2014 Royalty Soapie Awards Beste Nuweling 7de Laan Nominasie
2015 Huisgenoot Tempo-toekennings Beste Nuweling 7de Laan Nominasie
2017 Tallgrass International Film Fees Beste Aktrisie Vir die Voëls Wen
2017 Huisgenoot Tempo-toekennings Aktrise van die jaar Vir die Voëls Wen
2018 South African Film and Television Awards (SAFTAS) Beste Aktrise in 'n televisie-komedie Hotel Nominasie
Afrigting[wysig | wysig bron]
Nortmann het haar eie toneelwerkswinkel in 2017 begin, met die naam: Art of Acting South Africa.
Op 20 Oktober 2018 is sy verloof aan Andries Levi Pretorius, wie sy ken sedert 2011. Die paartjies is op 23 Februarie 2019 getroud.
Lys van Suid-Afrikaanse akteurs en aktrises
2016: Vir die Voëls
2016: Vuil Wasgoed
Simoné Nortmann in die Internet-rolprentdatabasis
"rooirose1"> "SIMONÉ NORTMANN IS VERLOOF". Rooi Rose. 23 October 2018. </ref> whom she has known since 2011. The two got engaged on 20 October 2018 and got married the following year on 23 February 2019.
↑ "Former 7de Laan star, Simoné Nortmann gets engaged at romantic resort near Sabie!". Jacaranda FM. 20 October 2018.
↑ "She said yes! '7de Laan' actress Simone Nortmann is engaged". All4women. 24 October 2018.
↑ "PICS: Actress Simone Nortmann's dreamy wedding snaps". Channel24. 26 February 2019.
↑ "Simoné Nortmann en rekenmeester trou". Maroelamedia. 2 February 2019.
↑ "She said yes! '7de Laan' actress Simone Nortmann is engaged". Eyethunews. 22 May 2019.
Ontsluit van "https://af.wikipedia.org/w/index.php?title=Simoné_Nortmann&oldid=2121041"
Suid-Afrikaanse aktrises van die 21ste eeu
Die bladsy is laas op 6 Februarie 2020 om 14:30 bygewerk.